
48 DR.31.3.2010 

 
 Dato’ Haji Tajuddin Abdul Rahman [Pasir Salak]: Okey, terima kasih. 

 Timbalan Yang di-Pertua [Datuk Ronald Kiandee]: Yang Berhormat 
Kepong,  

 Dato’ Seri Mohamed Khaled bin Nordin: Yang Kepong. 

 Timbalan Yang di-Pertua [Datuk Ronald Kiandee]: Hendak beri jalan 
ya? 

 Dr. Tan Seng Giaw [Kepong]: Penjelasan, saya setuju kalau kita hendak 
mempertingkatkan standard pelajar IPTA dan IPTS untuk pasaran, tidak tersekat 
kepada Yang Berhormat Pasir Salak, kadang kala dia menyeleweng sedikit. 

 Dato’ Haji Tajuddin Abdul Rahman [Pasir Salak]: Eh, apa yang 
menyelewengnya? Yang Berhormat Kepong ini cari pasal pula ni... [Ketawa]. 

 Dr. Tan Seng Giaw [Kepong]: [Ketawa] Ya, yang pertamanya Yang 
Berhormat, masuk ke IPTA ataupun IPTS itu untuk belajar, untuk berfikir, itulah 
tugas yang pertamanya, untuk beri pelajar berfikir. Di sini saya hendak mengetahui 
dengan usaha Yang Berhormat, setakat manakah IPTA atau institusi seperti ini 
digolongkan dalam institusi yang teratas misalnya dengan Times classification 
yang teratas dan sebagainya. Sekarang kalau tidak silap saya masih tidak dalam 
lingkungan 200 di dunia universiti kita dan kita mestilah berusaha juga walaupun 
ini bukan satu-satunya ukuran tetapi kalau kita boleh berusaha untuk 
meningkatkan tahap universiti kita di dunia, itu memang satu usaha yang mesti 
kita teruskan. 

 Keduanya mengenai kualiti atau mutu pengajar, profesor, associates 
professor dan pensyarah. Di sini memang saya memberi perhatian kerana saya 
nampak kualiti itu masih tidak mencapai tahap yang tinggi dan saya berharap 
Yang Berhormat dapat memberi perhatian supaya profesor, associates professor 
dan pensyarah kita mencapai tahap yang lebih tinggi daripada sekarang. 

 Tuan Charles Anthony Santiago [Klang]: Terima kasih Yang Berhormat 
Menteri. Soalan saya berkait dengan transforming university supaya menjadi 
kompetitif berbanding dengan universiti-universiti lain. Khususnya kita dapati 
bahawa pada masa kini, kategori pekerja berkemahiran tinggi agak berkurangan 
atau rendah berbanding dengan negara-negara seperti Singapura, Korea Selatan 
dan Taiwan. Singapura – 49%; Korea Selatan – 36%; Taiwan – 33%; dan 
manakala komposisi pekerjaan untuk kategori pekerja kemahiran tinggi hanya 
adalah 25%. Ini merupakan satu barrier untuk Malaysia menjadi satu negara yang 
boleh bertanding dan bersaing dengan negara-negara lain.  

Soalan saya ialah apakah cadangan kerajaan khususnya kementerian 
untuk meninggikan daya persaingan universiti-universiti untuk membentuk satu 
student population yang boleh compete bukan sahaja di Malaysia tetapi di negara-
negara lain, minta penjelasan. 

  Dato’ Seri Mohamed Khaled bin Nordin: Terima kasih kepada semua 
Yang Berhormat yang telah melahirkan pandangan dan juga membuat 
pertanyaan, soal usahawan saya akan pergi bila sampai pada masanya kerana 
saya menyentuh soal hubungan dengan industri. Soal ranking saya telah katakan 
bahawa kita memang tidak mengetepikan soal pencapaian mutu, kualiti sebab kita 
mempunyai asas-asas kita dan juga matlamat kita sebagai sebuah negara yang 
sedang membangun. Soal penglibatan penyertaan kita dalam Times Higher 
Education System, kita dapati bahawa pada tahun lepas Universiti Malaya 
mendapat kedudukan 180, within the 200 dan kita mesti tahu bahawa 15,000 



Dato' Haji Tajuddin Abdul Rahman [Pasir Salak]: Okey, terima kasih. Timbalan Yang di-Pertua [Datuk Ronald Kiandee]: Yang Berhormat Kepong, Dato' Seri Mohamed Khaled bin Nordin: Yang Kepong. Timbalan Yang di-Pertua [Datuk Ronald Kiandee]: Hendak beri jalan ya?. Dr. Tan Seng Giaw [Kepong]: Penjelasan, saya setuju kalau kita hendak mempertingkatkan standard pelajar IPTA dan IPTS untuk pasaran, tidak tersekat kepada Yang Berhormat Pasir Salak, kadang kala dia menyeleweng sedikit. Dato' Haji Tajuddin Abdul Rahman [Pasir Salak]: Eh, apa yang menyelewengnya? Yang Berhormat Kepong ini cari pasal pula ni... [Ketawa]. Dr. Tan Seng Giaw [Kepong]: [Ketawa] Ya, yang pertamanya Yang Berhormat, masuk ke IPTA ataupun IPTS itu untuk belajar, untuk berfikir, itulah tugas yang pertamanya, untuk beri pelajar berfikir. Di sini saya hendak mengetahui dengan usaha Yang Berhormat, setakat manakah IPTA atau institusi seperti ini digolongkan dalam institusi yang teratas misalnya dengan Times classification yang teratas dan sebagainya. Sekarang kalau tidak silap saya masih tidak dalam lingkungan 200 di dunia universiti kita dan kita mestilah berusaha juga walaupun ini bukan satu-satunya ukuran tetapi kalau kita boleh berusaha untuk meningkatkan tahap universiti kita di dunia, itu memang satu usaha yang mesti kita teruskan. Keduanya mengenai kualiti atau mutu pengajar, profesor, associates professor dan pensyarah. Di sini memang saya memberi perhatian kerana saya nampak kualiti itu masih tidak mencapai tahap yang tinggi dan saya berharap Yang Berhormat dapat memberi perhatian supaya profesor, associates professor dan pensyarah kita mencapai tahap yang lebih tinggi daripada sekarang. Tuan Charles Anthony Santiago [Klang]: Terima kasih Yang Berhormat Menteri. Soalan saya berkait dengan transforming university supaya menjadi kompetitif berbanding dengan universiti-universiti lain. Khususnya kita dapati bahawa pada masa kini, kategori pekerja berkemahiran tinggi agak berkurangan atau rendah berbanding dengan negara-negara seperti Singapura, Korea Selatan dan Taiwan. Singapura- 49%; Korea Selatan- 36%; Taiwan- 33%; dan manakala komposisi pekerjaan untuk kategori pekerja kemahiran tinggi hanya adalah 25%. Ini merupakan satu barrier untuk Malaysia menjadi satu negara yang boleh bertanding dan bersaing dengan negara-negara lain. Soalan saya ialah apakah cadangan kerajaan khususnya kementerian untuk meninggikan daya persaingan universiti-universiti untuk membentuk satu student population yang boleh compete bukan sahaja di Malaysia tetapi di negara- negara lain, minta penjelasan. Dato' Seri Mohamed Khaled bin Nordin: Terima kasih kepada semua Yang Berhormat yang telah melahirkan pandangan dan juga membuat pertanyaan, soal usahawan saya akan pergi bila sampai pada masanya kerana saya menyentuh soal hubungan dengan industri. Soal ranking saya telah katakan bahawa kita memang tidak mengetepikan soal pencapaian mutu, kualiti sebab kita mempunyai asas-asas kita dan juga matlamat kita sebagai sebuah negara yang sedang membangun. Soal penglibatan penyertaan kita dalam Times Higher Education System, kita dapati bahawa pada tahun lepas Universiti Malaya mendapat kedudukan 180, within the 200 dan kita mesti tahu bahawa 15,000.